

[bookmark: OLE_LINK84]Informatīvais ziņojums

[bookmark: _Hlk26280505][bookmark: OLE_LINK23][bookmark: OLE_LINK22][bookmark: OLE_LINK2][bookmark: OLE_LINK24]“Par neformālajā Eiropas Savienības Zivsaimniecības ministru 2026. gada 28.–29. jūlija sanāksmē izskatāmajiem jautājumiem”

[bookmark: OLE_LINK1]Īrijas prezidentūra š. g. 28.–29. jūlijā Korkā, Īrijā organizē neformālo Eiropas Savienības (turpmāk – ES) Zivsaimniecības ministru sanāksmi (turpmāk – MP). 

[bookmark: OLE_LINK41][bookmark: OLE_LINK25][bookmark: OLE_LINK83]Īrijas prezidentūras izvirzītais diskusijas temats ir “Kopējās zivsaimniecības politikas (turpmāk – KZP) pārskatīšanas jautājumi ar dziļāku ieskatu paaudžu nomaiņas jomā”.
Tā kā līdz informatīvā ziņojuma sagatavošanas brīdim diskusiju dokuments vēl nebija publicēts, tiek pausta Latvijas vispārīgā nostāja saistībā ar diskusijas tematu.

[bookmark: OLE_LINK57][bookmark: OLE_LINK52][bookmark: OLE_LINK60][bookmark: OLE_LINK43]Komisija š. g. 30. aprīlī izplatīja novērtējumu par KZP darbību (turpmāk – novērtējums). Tajā ir izvērtēta KZP efektivitāte, tās atbilstība izvirzītajiem mērķiem un īstenošanas problēmas, kā arī novērtēts, vai KZP joprojām atbilst tās sākotnējam mērķim, proti, nodrošināt vides ilgtspējību, vienlaikus sekmējot ekonomisko un sociālo mērķu sasniegšanu zivsaimniecības un akvakultūras nozarē. 
Kopumā secināts, ka KZP regula joprojām ir nepieciešama un atbilstoša, tomēr tās galvenie trūkumi ir saistīti nevis ar izvirzītajiem mērķiem, bet gan ar politikas īstenošanas sarežģītību, nepietiekamu pielāgošanos ārējiem riska faktoriem, investīciju trūkumu, datu nepilnībām, kā arī nepieciešamību labāk sabalansēt ilgtspējas prasības un nozares ekonomisko dzīvotspēju.

Komisija par vienu no būtiskākajām KZP sociālajām problēmām uzskata paaudžu nomaiņu. Komisija norāda, ka jau pašreizējās KZP reformas sagatavošanas posmā, kas notika 2013. gadā, tika atzīts, ka zivsaimniecības nozarei ir raksturīga darbaspēka novecošanās, sarežģīti un bieži vien nedroši darba apstākļi, vāja profesijas pievilcība un nodarbinātības samazināšanās piekrastes kopienās. Šie faktori kavē jaunu cilvēku ienākšanu nozarē un apdraud tās ilgtermiņa dzīvotspēju.
Novērtējumā īpaši uzsvērti visu ieinteresēto pušu viedokļi, kuros pausts, ka paaudžu nomaiņa ir viena no jaunajām strukturālajām problēmām, kas jāņem vērā, vērtējot KZP piemērotību nākotnei. Tajos norādīts, ka darbaspēks noveco un zvejnieka profesija kļūst arvien mazāk pievilcīga jaunajai paaudzei, savukārt nepietiekama uzmanība sociālajiem jautājumiem, mazie ienākumi, sarežģītie darba apstākļi un situācija mazapjoma zvejniecībā ievērojami kavē paaudžu nomaiņu.
Dokumentā arī uzsvērts, ka paaudžu nomaiņas problēma nav attiecināma tikai uz zvejas floti vien. Sabiedriskajā apspriešanā izskanējušie un ieinteresēto personu paustie viedokļi liecina par darbaspēka trūkumu arī akvakultūrā, zivju apstrādē, tirdzniecībā un citos zivsaimniecības vērtības ķēdes posmos. Vienlaikus nozari pārstāvošās organizācijas uzsver, ka jauno cilvēku ienākšanu kavē ne vien ekonomiskie apsvērumi, bet arī sarežģīts regulējums un liels administratīvais slogs.

Latvijas nostāja
Latvijas nostājas pamatā ir
· Ministru kabineta 2026. gada 16. jūnija sēdē apstiprinātā pozīcija “Par Eiropas Parlamenta un Padomes regulas (ES) Nr. 1380/2013 par kopējo zivsaimniecības politiku izvērtējumu”,
· [bookmark: OLE_LINK37][bookmark: OLE_LINK27]Ministru kabineta 2025. gada 16. septembra sēdē apstiprinātā pozīcija “Par Priekšlikumu Eiropas Parlamenta un Padomes regulai, ar ko nosaka nosacījumus Savienības atbalsta īstenošanai Kopējai zivsaimniecības politikai, Eiropas Okeāna paktam un Savienības jūrlietu un akvakultūras politikai kā daļai no Nacionālā un reģionālās partnerības fonda, kas izveidots Regulā (ES) [...] [NRP fonds] laikposmam no 2028. līdz 2034. gadam” (regulas priekšlikums par atbalstu KZP īstenošanai).
[bookmark: OLE_LINK3]Latvija piekrīt Komisijas novērtējuma secinājumam, ka KZP trīs pīlāri – vides, ekonomiskā un sociālā ilgtspēja – joprojām ir svarīgi un savstarpēji saistīti, tomēr līdzšinējā ikgadējo zvejas iespēju noteikšanas praksē sociālekonomiskais aspekts nav pietiekami ietverts un ņemts vērā, lai nodrošinātu nozares ekonomiskās un sociālās ilgtspējas stabilitāti un paļāvību uz nākotnes attīstības iespējām. 
[bookmark: OLE_LINK8]Tāpat Latvija piekrīt, ka jānovērš šķēršļi zvejas flotes modernizācijai un tās noturības stiprināšanai. Tādēļ ir jāatceļ ES līmenī noteiktie ierobežojumi zvejas flotes modernizācijai, kā arī jāparedz un jānodrošina pietiekams ES fondu finansējums zvejas flotes atjaunošanai un tās noturības stiprināšanai, īpaši saistībā ar ES mērķiem enerģētiskajā pārejā.
[bookmark: OLE_LINK61][bookmark: OLE_LINK44][bookmark: OLE_LINK9]Latvija uzsver arī nepieciešamību ievērojami vienkāršot KZP, lai padarītu to pievilcīgāku un samazinātu ārkārtīgo administratīvo slogu, kas uzlikts nozarei. Būtu lietderīgi atteikties no zvejas flotes kapacitātes pārvaldības, jo zvejas resursu ilgtspējīgu izmantošanu un pārzvejas novēršanu efektīvi nodrošina zvejas kvotu pārvaldība un pilnveidotais zvejas kontroles regulējums. Līdz ar to flotes kapacitātes pārvaldība rada papildu administratīvo un finanšu slogu, nesniedzot samērīgu pienesumu resursu ilgtspējīgai pārvaldībai. Atteikšanās no šā mehānisma samazinātu administratīvo slogu un veicinātu zvejas flotes modernizāciju un atjaunošanu. Vienlaikus nepieciešams pārskatīt un mazināt arī zvejas kontroles prasību radīto neproporcionālo administratīvo slogu, īpaši attiecībā uz mazapjoma piekrastes zvejniecību. Nākamajā KZP īstenošanas periodā ir jāpanāk reāls administratīvā un finanšu sloga samazinājums gan nozarei, gan dalībvalstīm. 
[bookmark: OLE_LINK5]Iepriekš minētais  ir īpaši svarīgi saistībā ar jaunākas paaudzes ienākšanu nozarē. Novecojusī zvejas flote, nepilnības zvejas resursu pārvaldībā un neadekvātais administratīvais slogs neveicina jauniešu, kuri orientējas uz modernu tehnoloģiju izmantošanu un mūsdienīgiem paredzamiem darba apstākļiem, piesaisti zivsaimniecības nozarei. Līdzīgas darbaspēka novecošanās tendences ir vērojamas arī citās zivsaimniecības jomās, tādēļ KZP ietvaros būtu jāparedz mērķtiecīgi atbalsta mehānismi, lai veicinātu paaudžu nomaiņu, piesaistītu nozarei jaunus speciālistus un risinātu nodarbinātības izaicinājumus visās zivsaimniecības jomās.
[bookmark: OLE_LINK62][bookmark: OLE_LINK7]Tādējādi Latvija aicina uz pēc iespējas ātrāku, bet vienlaikus kvalitatīvu KZP pārskatīšanu, lai KZP būtu elastīga, labāk pielāgojama nacionālajai specifikai, viegli saprotama visām iesaistītajām personām, kā arī atbilstoša mūsdienu pasaules problēmām saistībā ar klimata pārmaiņām, ekonomiku un ģeopolitiku.

III. Latvijas delegācija


	Delegācijas vadītājs:
	Normunds Šmits, zemkopības ministrijas parlamentārais sekretārs.

	Delegācijas dalībnieki:
	Oskars Balodis, Zemkopības ministrijas vadības vecākais konsultants;
Ričards Derkačs, Zemkopības ministrijas nozares padomnieks Latvijas Pastāvīgajā pārstāvniecībā ES.




Zemkopības ministrs						U. Augulis

